| **Министерство на земеделието**  **Дирекция “Морско дело и рибарство” – Управляващ орган на ПМДР 2014 - 2020** | **НАРЪЧНИК ПО ПРОГРАМА ЗА МОРСКО ДЕЛО И РИБАРСТВО” 2014 -2020 (ПМДР)** | | **Вариант 2** |
| --- | --- | --- | --- |
| **Глава 4, раздел 2, Приложение**  **4.II.1.13.** | **ПРОЦЕДУРИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  **Образец на Списък на предложените за отхвърляне проектни предложения** | **страница:** 1/82 |
| **Одобрен от: Ръководител на Управляващия орган** | | **Дата:**  **Януари 2022** |
|  |  | | **Версия:**  **Януари 2022** |

**Списък на проектните предложения, които не се допускат до техническа и финансова оценка по процедура № BG14MFOP001-2.020-S2 „Продуктивни инвестиции в аквакултурите“, Сектор „Малки проекти”, мярка 2.2 „Продуктивни инвестиции в аквакултурите“ по Програмата за морско дело и рибарство 2014-2020 г.**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFOP001-2.020-0005** | **„ИНТЕР ФИНАНС ДИВЕЛОПМЪНТ“ АД** | „Рибовъдно стопанство за отглеждане на риба в садки в язовир „Каменец“ | След извършване на оценка за административно съответствие и допустимост на проектно предложение № BG14MFOP001-2.020-0005, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFOP001-2.020 „Продуктивни инвестиции в аквакултурите“, сектор “Малки проекти”, мярка 2.2 „Продуктивни инвестиции в аквакултурите“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“. Във връзка с точка 24. „Списък на документите, които се подават на етап кандидатстване“ от Условия за кандидатстване, на 28.11.2022 г. чрез Модул „Комуникация“ в ИСУН 2020 е изпратено уведомление с регистрационен номер BG14MFOP001-2.020-0005-M001, с което е поискана допълнителна информация от кандидата. Указан е срок до 08.12.2022 г., в който да бъдат предоставени долуописаните липсващи документи и информация, а именно:   1. Във връзка с изискването на Условията за кандидатстване (УК) за определяне на пазарния потенциал и реализация на произвежданата от Вас риба, текст „Важно“ от т. 13.1: „*В съответствие с чл. 46, параграф 2 от Регламент (ЕС) № 508/2014, безвъзмездната финансова помощ се предоставя на кандидат само ако бъде ясно доказано чрез независим маркетингов доклад, че съществуват добри и устойчиви перспективи за пазарна реализация на продукта (Приложение №6 – Маркетингов доклад за видовете риба и рибни продукти с много добър и добър пазарен потенциал) или допълнително представен независим маркетингов доклад с вид, който не е включен в обхвата на Приложение № 6, доказващ добри и устойчиви перспективи за пазарна реализация*“, е изискан да се представи технологичен проект или друг еквивалентен официален документ, от който да е видно вида на рибата, която се отглежда на територията на рибното стопанство. 2. Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност съгласно изискването на т. 9 от т. 24 от УК. 3. Съгласно представената информация в раздел 1 в ИСУН 2020, както и представеното становище от РИОСВ Плевен с настоящето проектно предложение се предвижда създаването на ново рибовъдно стопанство. Изискана е обосновка как е осъществявал кандидата дейността си като рибовъдно стопанство, което е основно изискване за допустимост съгласно т. 15 от УК - проектът е за модернизиране на съществуващи ферми, без да води до увеличаване на капацитета на стопанството. 4. Основно изискване за допустимост съгласно т. 15 от УК е проектът за модернизиране на съществуващи ферми да не води до увеличаване на капацитета на стопанството. Изискано е обяснение за липсата на „увеличаване на капацитета на стопанството“ в заложените индикатори „Промяна в нетната печалба“ и „Промяна в стойността на продукцията от аквакултури“. 5. Съгласно УК, раздел 13: „*В проектното предложение (ПП) следва да е налице логична връзка и съответствие между цели и нужди, както и между цели и дейности*“. Изискана е обосновка, от която да става ясно каква е необходимостта от извършване на заявените разходи, както и каква е връзката им с целите на мярката и дейността на кандидатсващото дружество. 6. Годишен финансов отчет за последните 3 (три) финансови години 2019, 2020, 2021 - прикачен в ИСУН 2020.   ***Документът е задължителен за всички кандидати, които са с основна дейност от аквакултура над 50% за всяка една от предходните 3/три/ финансови години***  или  Годишен финансов отчет за последната финансова година, за кандидати, собственици на съществуващи стопанства, а когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване. Документът следва да е прикачен в ИСУН 2020.  ***Документът е задължителен за всички проектни предложения, различни от горецитираните***.   1. Справка за приходите и разходите по видове и икономически дейности за последните 3 /три/ финансови години 2019 г., 2020 г., 2021 г. в съответствие с изискването на т. 7 от т. 24 от УК.   ***Документът е задължителен за всички кандидати, които са с основна дейност от аквакултура над 50% за предходните 3/три/ финансови години***.   1. Съгласно УК, т. 6: „*Чрез прилагане на тези дейности се цели:*  * *модернизиране на съществуващите стопанства;* * *подобряване на производствените характеристики на стопанството, които не водят до увеличаване на капацитета на производството*“.   След извършена служебна справка, е установено, че за 2019 г., 2020 г. и 2021 г. дружеството „Интер финанс дивелопмънт“ АД не е осъществявало дейност. Изискана е мотивирана обосновка за установеното несъответствие и недопустимост съгласно УК.   1. Отчет за заетите лица, средствата за работна заплата и други разходи за труд за последната финансова година, а когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване съгласно изискването, посочено в т. 8 от т. 24 от УК. 2. Във връзка с изискването в УК за всички предварителни разходи по т. 14.1.3, кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности, както и декларация, подписана от счетоводителя и от лицето, представляващо по закон оферента във връзка с изискване за доказване на специфичен оборот от двамата оференти. Изискани са описаните задължително изискуеми документи. 3. Представеният договор за консултантски услуги е на стойност 5 000,00 лева, сума която не съответства на заложената в бюджета на проекта в ИСУН 2020. Изискано е обяснение за установеното несъответствие. 4. Подписан Договор за консултантски услуги и от страна на възложителя. Подписано е само Приложението към договора. 5. Съгласно УК, оборотът, който се декларира в справката-декларация на оферентите, трябва да се докаже с копия на финансови и счетоводни документи, които се прилагат към справката- декларация. Изискано е представянето на доказателства за декларирания специфичен оборот от всички оференти - фактури, годишни данъчни декларации, договори и др. 6. Съгласно извършената служебна проверка в Търговския регистър и справка в ОПР за 2021 г. от оферента Фидем ООД, всичките приходи са отнесени към код Други непрофесионални дейности, неквалифицирани другаде. Представената оферта е за консултантски услуги. Изискано е обяснение за установеното несъответствие. 7. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена. Представената инвентарна книга не е към датата на подаване на проектното предложение 19.09.2022 г. 8. Представената декларация за обстоятелствата по чл. 3 и чл. 4 от Закона за малките и средните предприятия не е приложена в цялост, като отсъства приложението към нея – справка за обобщените параметри на предприятието, което подава декларация по чл. 3 и чл. 4 на ЗМСП. Изискана е да бъде представена в цялост и в съответствие с т. 19 от т. 24 от УК, както и приложенията за попълване към УК. 9. Декларация № 2 по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г., която се попълва и се подписва от всички лица с право да представляват кандидата (независимо от това дали заедно и/или поотделно, и/или по друг начин) и от г-н Марио Георгиев Шопов.   Кандидатът не е отговорил на комуникацията в регламентирания срок, не е предоставил изисканите допълнително информация и документи, което прави невъзможно извършването на оценка на проектното предложение. Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 на ЗУСЕФСУ и когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  В допълнение, поради липсата на приложено към Формуляра за кандидатстване Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност, и във връзка със следният текст в раздел 11 от УК: „*За да отговаря на условията за получаване на финансиране по мярката, кандидатът трябва да отговаря на следните условия:….. 11.1.3. да са регистрирани по реда на чл. 137 от Закона за ветеринарномедицинската дейност (ЗВД)*“, не може да бъде направено заключение, че „Интер финанс дивелопмънт“ АД отговаря на Критерий № 3 „Кандидатът е допустим съгласно изискванията в т. 11 от Условия за кандидатстване по настоящата процедура“ от Приложение № 4 към УК.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-2.020-0005 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **2.** | **BG14MFOP001-2.020-0006** | **„ДИЗМАТ“ ЕООД** | „Модернизация на битова сграда и закупуване на предпазно облекло за нуждите на рибовъдно стопанство в с. Хаджидимитрово, общ. Свищов“ | След извършване на оценка за административно съответствие и допустимост на проектно предложение № BG14MFOP001-2.020-0006 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFOP001-2.020-S2 „Продуктивни инвестиции в аквакултурите“, сектор “Малки проекти”, мярка 2.2 „Продуктивни инвестиции в аквакултурите“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.“, във връзка с точка 24 „Списък на документите, които се подават на етап кандидатстване“ от Условия за кандидатстване, на 28.11.2022 г. чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-2.020-0006-M001, с което е поискана допълнителна информация от кандидата. Указан е срок до 08.12.2022 г., в който да бъдат предоставени долуописаните липсващи документи и информация, а именно:  1. Съгласно УК, раздел 13: „В проектното предложение (ПП) следва да е налице логична връзка и съответствие между цели и нужди, както и между цели и дейности“. Изискана е обосновка, от която да става ясно каква е необходимостта от извършване на заявените разходи, както и каква е връзката им с целите на мярката и дейността на кандидата.  2. Решение за съвместимостта на проекта с предметите и целите на опазване на защитените зони съгласно Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн. ДВ, бр. 73 от 11.09.2007г.) само за проекти, включващи инвестиции в местата по националната екологична мрежа НАТУРА 2000 на вх. № 3432/15.09.2022 г.  3. Уточнение относно точното място на изграждане на фотоволтаичната централа.  4. Копие на технологичен проект с обосновка на съответствието на капацитета на инсталацията с енергийните нужди на аквакултурното стопанство, в случаите, когато се кандидатства за инвестиции, свързани с изграждане на ВЕИ съгласно изискването на т. 11 от т. 24 от УК.  Изискано е и пояснение за предназначението на битовата сграда, за която е фотоволтаичнота централа в аквакултурното стопанство.  5. Енергиен одит или резюме на доклад от обследване за енергийна ефективност на предприятие/промишлена система, съобразно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания /за проекти, в които са предвиден разходи и дейности свързани с енергийната ефективност в чийто енергиен одит или резюмето на доклада от обследване за енергийна ефективност на предприятие/промишлена система следва да е доказано, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10% съгласно изискването на т. 12 от т. 24 от УК.  6. Влязло в сила разрешение за строеж, издадено от главен архитект на съответната община или становище от главен архитект на общината, че обектът „Доставка на фотоволтаична електроцентрала покривен тип“, посочен в бюджетен ред 1.1. не се нуждае от разрешение за строеж. Документът следва да е прикачен в ИСУН 2020, включително в случаите, в които разходът изцяло ще се финансира от кандидата и няма да е обект на финансиране от ПМДР съгласно т. 23 от т. 24 от УК.  Документът е задължителен за всички проектни предложения, включващи разходи за строително-монтажни работи за ВЕИ до 1 МW.  7. Съгласно представения идеен проект за „Доставка на фотоволтаична електроцентрала покривен тип“ на страница 7 е описано, че изградената централа ще се свърже с електропреносната мрежа на мрежовия оператор. Във връзка с изискването „капацитета на инсталацията да съответства на енергийните нужди на аквакултурното стопанство“ е изискано обяснение какво налага свързването на централата с електропреносната система.  8. В представения идеен проект за „Доставка на фотоволтаична електроцентрала покривен тип“ техническите характеристики на елементите на централа са на чужд език, което противоречи на изискванията на т. 23 от УК: „Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство“. Изискано е представянето на документите на български език.  9. С оглед определяне на произхода на цените на предвидените разходи за закупуване на активи, е изискана подписана от оферента оферта за закупуване на гумени гащеризони, както и да уточнение на срока на валидност на офертата.  Офертата следва да отговаря на изискванията, посочени в т. 3 от т. 24 от УК, както и да бъде придружена от справка-декларация подписана от счетоводителя и лицето представляващо по закон оферента във връзка с изискване за доказване на специфичен оборот от оферента (свободен текст) съгласно т. 15 от т. 24 от УК. Документите са задължителни за всеки разход от инвестицията в проектното предложение.  10. Декларация, подписана от счетоводителя, не само от лицето, представляващо по закон оферента във връзка с изискване за доказване на специфичен оборот от оферента „Преспа инвест“ ЕООД.  11. Съгласно представения ОПР за 2020 г. от оферента „Риск“ ЕООД, всичките приходи са отнесени към код 4764 Търговия на дребно със спортни стоки. Представената оферта е за гумени гащеризони. Изискано е обяснение относно установеното несъответствие.  12. Декларация, подписана от счетоводителя и лицето, представляващо по закон оферента във връзка с изискване за доказване на специфичен оборот от оферента „Риск“ ЕООД, придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си.  13. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена. Представената инвентарна книга е към месец септември 2022 г. и не е разписана.  14. Представеното Приложение № 8 – Декларации към УК не е подписано с КЕП съгласно изискванията, посочени в т. 21 от т. 24 от УК. Изискано е представянето на подписани от законния представител на кандидата декларации – част от Приложение № 8.  15. Допълнение към представените оферти за фотоволтаична централа и за закупуване на гумени гащеризони с подробна разбивка и/или технически спецификации на отделните елементи.  16. Съгласно УК, оборотът, който се декларира в справката-декларация на оферентите, трябва да се докаже с копия на финансови и счетоводни документи, които се прилагат към справката - декларация. Изискани са доказателства за декларирания специфичен оборот от всички оференти - фактури, годишни данъчни декларации, договори и др.  Кандидатът не е отговорил на комуникацията в регламентирания срок, не е предоставил изисканите допълнително информация и документи, с което прави невъзможно извършването на оценката на проектното предложение. Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 от ЗУСЕФСУ и когато след допълнително изискване по установения ред на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-2.020-0006 на кандидата „Дизмат“ ЕООД е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **3.** | **BG14MFOP001-2.020-0008** | **„НА СЛУКА – 150“ ЕООД** | „Подобряване на конкурентоспособността и жизнеспособността на „НА СЛУКА 150“ ЕООД, включително подобряване на безопасността и условията на труд и ефективно използване на ресурсите“ | След извършване на оценка за административно съответствие и допустимост на проектно предложение № BG14MFOP001-2.020-0008, в съответствие с чл. 29, ал. 2, т. 1, буква „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 1 „Проектното предложение е подадено по реда, определен от Управляващия орган (УО) на Програмата за морско дело и рибарство 2014-2020 (ПМДР) в Условията за кандидатстване (УК) по настоящата процедура“ и Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура” от Приложение 4 „Критерии и методология за оценка на проектните предложения по процедура за подбор на проекти BG14MFOP001-2.020 „Продуктивни инвестиции в аквакултурите“, мярка 2.2 „Продуктивни инвестиции в аквакултурите“, сектор „Малки проекти”, поради следните причини:  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.  Във връзка с констатирани несъответствия, на 28.11.2022 г. е изпратено уведомление с регистрационен номер BG14MFOP001-2.020-0008-M001, с което е поискана допълнителна информация и документи от кандидата чрез Модул „Комуникация“ в ИСУН 2020. Указан е срок до 08.12.2022 г. (десетдневен срок), в който да бъде предоставена обосновка на открити несъответствия, както и липсващи документи. Отговор от кандидата е получен на 08.12.2022 г., като следните от предоставените документи не са съгласно изискванията, посочени в Условията за кандидатстване (УК) на процедурата:  - Съгласно т. 23. „Начин на подаване на проектните предложения/концепциите за проектни предложения“ УК по настоящата процедура: „Проектното предложение се подава електронно чрез ИСУН 2020 като се подписва с КЕП от лице с право да представлява кандидата или упълномощено от него лице. Когато кандидатът се представлява заедно от няколко физически лица, проектното предложение се подписва от всяко едно от тях при подаването. (За целите на настоящите Условия под „лице с право да представлява кандидата“ следва да се разбира законния представител на предприятието-кандидат)… При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички от тях. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 24 от Условията, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество“.  При направена служебна справка в Търговския регистър е установено, че управител и едноличен собственик на капитала на „На слука–150“ ЕООД е Христо Янков Христов. Към формуляра за кандидатстване е предоставеното пълномощно от Христо Янков Христов, с което управителят упълномощава ЕТ „Рая Асенова Коева-Вълкова“ да подаде формуляр за кандидатстване по Процедура за подбор на проекти BG14MFOP001-2.020, както и да отговаря на постъпили от страна на оценителната комисия въпроси, свързани с оценката на подаденото проектно предложение. Пълномощното е подписано с КЕП не от Христо Янков Христов, а от Николай Янков Енчев, който съгласно служебна справка в Търговския регистър не се явява лице с право да представлява кандидата.  Съгласно Закона за задълженията и договорите, пълномощното представлява едностранно волеизявление и не би могло да бъде подписано от друг освен от упълномощителя. В тази връзка, предоставеното от Христо Янков Христов пълномощно не е законосъобразно, както по Закона за задълженията и договорите, така и по УК по настоящата процедура.  - Към предоставената Декларация № 1 за обстоятелства по чл. 3 и чл. 4 от Закона за малките и средните предприятия, липсва справка за обобщените параметри на предприятието, което подава декларация по чл. 3 и чл. 4 на ЗМСП.  - Съгласно т. 3 от раздел 24 от УК „годишния оборот, който се отнася до предмета на доставката, услугата или строителството (специфичен оборот) през някоя от предходните три или общо за предходните три приключили финансови години преди датата на офертата, да е равен или по-голям от стойността на доставката, услугата или строителството. Изискването за специфичен оборот се доказва от оферента със справка-декларация, подписана от законния представител на оферента“. За разход „ДОСТАВКА НА ВЪНШНО ОСВЕТЛЕНИЕ“, който е на стойност 14 087,14 лв. е предоставена оферта от „ОЛИМПС“ ЕООД, като декларираният от оферента специфичен оборот в справката-декларация се равнява на 6 166,86 лв., с което не отговаря на изискването на УК годишния оборот, който се отнася до предмета на доставката, услугата или строителството (специфичен оборот) през някоя от предходните три или общо за предходните три приключили финансови години преди датата на офертата, да е равен или по-голям от стойността на доставката, услугата.  В тази връзка за разход „ДОСТАВКА НА ВЪНШНО ОСВЕТЛЕНИЕ“ не е предоставена оферта от оферент, отговарящ на УК и съответно разходът се редуцира служебно. В допълнение, голяма част от разходите по същата оферта представляват строително-монтажни работи, които са недопустими разходи по настоящата процедура.  - С оглед определяне на произхода на цените не е предоставена оферта за разход „ДОСТАВКА НА МАТЕРИАЛИ“. След поискана допълнителна информация от кандидата чрез Модул „Комуникация“, същият предоставя оферта за доставка на шаран за консумация, което не е допустим разход, както съгласно изискванията на УК по настоящата процедура, така и съгласно член 11 „Недопустими операции“, „Следните операции не са допустими по линия на ЕФМДР: ................ е) пряко зарибяване, освен когато такова е изрично предвидено като мярка за опазване в правен акт на Съюза или в случай на експериментално зарибяване“ на Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета. В тази връзка, разход „ДОСТАВКА НА МАТЕРИАЛИ“ се редуцира служебно.  - С оглед определяне на произхода на цените за разход „ДОСТАВКА И ВЪВЕЖДАНЕ В ЕКСПЛОАТАЦИЯ НА ФОТОВОЛТАИЧНА СИСТЕМА“ на стойност 55 398,82 лв. по бюджет в ИСУН 2020, са предоставени 2 оферти – съответно от „ЕТРА ЕЛ” ООД – на стойност 50 362,56 лв. и „Куков КО“ ООД – на стойност 55 398,82 лв., като за този разход по проектното предложение е заявена за одобрение стойността на по-високата оферта. Във връзка с принципът на икономичност, ефикасност и ефективност от кандидата е изискано обяснение за откритото несъответствие, като същият е уведомен, че съгласно раздел 14.1. „Допустими разходи“ от УК при оценката на разходите от Формуляра за кандидатстване УО на ПМДР спазва принципа на икономичност, ефикасност и ефективност.  Съгласно раздел 13 „Дейности, допустими за финансиране“ от УК: „Съгласно чл. 2, т. 59 от Финансовия регламент „добро финансово управление“ означава изпълнение на бюджета в съответствие с принципите на икономичност, ефикасност и ефективност.  Проектното предложение трябва да отговаря на разпоредбите на чл. 33, параграф 1, букви а), б) и в) на Финансовия регламент:  а) принципът икономичност се отнасят за ресурсите, използвани от съответната инвестиция за осъществяване на нейните дейности, в подходящо количество и качество и на най-добрата цена;  б) ефикасността се отнася до най-доброто съотношение между използваните ресурси, предприетите дейности и постигането на целите;  в) принципът на ефективност е свързан с най-доброто съотношение между използваните ресурси, предприетите дейности и постигането на целите.“  В отговор на уведомление с регистрационен номер BG14MFOP001-2.020-0008-M001, с което е поискана допълнителна информация от кандидата чрез Модул „Комуникация“, кандидатът заявява, че „По отношение на разликата в ценовите оферти за разход „Доставка и въвеждане в експлоатация на фотоволтаична система“, същият е заложен с изпълнител „Куков КО“, т.е. оферентът, представил по-висока ценова оферта.  При сравнение на двете оферти, оценителната комисия установява, че те са абсолютно идентични, в следствие на което прилагайки принципът на икономичност, съгласно Финансовия регламент „добро финансово управление“, а именно ресурсите, използвани от съответната инвестиция за осъществяване на нейните дейности да са на най-добрата цена, оценителната комисия приема офертата от „ЕТРА ЕЛ” ООД, която е с по-ниска стойност.  Същевременно, в отговор на уведомление с регистрационен номер BG14MFOP001-2.020-0008-M001, с което от кандидата чрез Модул „Комуникация“ са поискани справки-декларации, подписани от счетоводителя и лицето представляващо по закон оферента във връзка с изискване за доказване на специфичен оборот от оферентите, за всички оференти, кандидатът не е предоставил справка-декларация, подписана от счетоводителя и лицето представляващо по закон оферента във връзка с изискване за доказване на специфичен оборот от „ЕТРА ЕЛ” ООД, с което офертата не отговаря на цитираните изисквания от раздел 24, т.3 от УК.  В тази връзка, за разход „ДОСТАВКА И ВЪВЕЖДАНЕ В ЕКСПЛОАТАЦИЯ НА ФОТОВОЛТАИЧНА СИСТЕМА“ не е предоставена оферта от оферент, отговарящ на УК по процедурата и съответно разходът се редуцира служебно.  С редукцията на основните разходи, съпътстващите разходи не биха могли да съществуват и да бъдат одобрени самостоятелно и съответно разходи за „ДОСТАВКА НА ЗАЩИТНО РАБОТНО ОБЛЕКЛО“, „РАЗХОДИ ЗА ИЗПЪЛНЕНИЕ НА ПРОЕКТА“ и „РАЗХОДИ ЗА ВИЗУАЛИЗАЦИЯ“ също се редуцират служебно.  Във връзка с изложените по-горе аргументи, проектното предложение не отговаря на Критерий № 14 „Предвидените разходи в проектното предложение са допустими, съгласно Условията за кандидатстване по настоящата процедура. В случай на наличие на недопустими разходи същите са установени и редуцирани“ от Приложение 4 „Критерии и методология за оценка на проектните предложения по Процедура за подбор на проекти BG14MFOP001-2.020 „Продуктивни инвестиции в аквакултурите“, мярка 2.2 „Продуктивни инвестиции в аквакултурите“, сектор „Малки проекти”.  Съгласно Приложение № 4 към УК при несъответствие с някое от посочените изисквания проектното предложение се отхвърля.  Съгласно чл. 34, ал. 2 на ЗУСЕФСУ, когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не са в съответствие с изискванията, посочени в УК на процедурата, то производството по проектното предложение се прекратява.  Поради изложените по-горе аргументи, проектно предложение с рег. № BG14MFOP001-2.020-0008 е включено в Списъка на проектните предложения, които не се допускат до етап Техническа и финансова оценка, по настоящата процедура. |

ЗАБЕЛЕЖКА:

Съгласно разпоредбите на чл. 34, ал. 3 от ЗУСЕФСУ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.